Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 92/109/ΕΟΚ του Συμβουλίου σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών (98/C 108/07) COM(1988) 22 τελικό - 98/0017(COD)

(Υποβλήθηκε από την Επιτροπή στις 26 Ιανουαρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

σύμφωνα με τη διαδικασία που προβλέπεται στο άρθρο 189 Β της συνθήκης,

Εκτιμώντας:

ότι η οδηγία 92/109/ΕΟΚ του Συμβουλίου (1) επιβάλλει τη διενέργεια αυστηρών ελέγχων της παραγωγής και εμπορίας 22 ουσιών που δύνανται να διοχετευθούν στην παράνομη παρασκευή ναρκωτικών ή ψυχοτρόπων ουσιών 7

ότι στο παράρτημα I της οδηγίας παρατίθεται κατάλογος των 22 ουσιών που χρησιμοποιούνται συνήθως για την παράνομη παρασκευή ναρκωτικών 7

ότι ένας σημαντικός αριθμός άλλων ουσιών, πολλές από τις οποίες διακινούνται νομίμως σε μεγάλες ποσότητες, έχουν αναγνωριστεί ως πρόδρομες ουσίες χρησιμοποιούμενες για την παράνομη παρασκευή συνθετικών ναρκωτικών αποκαλούμενων «designer drugs» 7

ότι η υποβολή των ουσιών αυτών στους αυστηρούς ελέγχους που προβλέπονται για τις ουσίες του παραρτήματος θα συνιστούσε άσκοπο εμπόδιο στις συναλλαγές συνεπαγόμενη την έκδοση αδειών και την τεκμηρίωση των συναλλαγών 7 ότι είναι συνεπώς, αναγκαίο να θεσπιστεί ένας περισσότερο ευέλικτος μηχανισμός σε κοινοτικό επίπεδο στο πλαίσιο του οποίου οι ύποπτες συναλλαγές των ουσιών αυτών θα κοινοποιούνται στις αρμόδιες αρχές των κρατών μελών ώστε να λαμβάνουν τα απαιτούμενα μέτρα,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 92/109/ΕΟΚ σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών τροποποιείται ως εξής:

1. Ο τίτλος του άρθρου 5 τροποποιείται ως εξής:

«Συνεργασία όσον αφορά τις καταχωρημένες ουσίες»

2. Μετά το άρθρο 5 παρεμβάλλεται το ακόλουθο νέο άρθρο 5α:

«Άρθρο 5α

Συνεργασία όσον αφορά τις μη καταχωρημένες ουσίες

Τα κράτη μέλη λαμβάνουν τα αναγκαία μέτρα για να υπάρχει στενή σνυεργασία μεταξύ των αρμοδίων αρχών και των επιχειρηματιών ούτως ώστε, σε εθελούσια βάση, οι επιχειρηματίες να κοινοποιούν αμέσως οποιαδήποτε περιστατικά, όπως ασυνήθεις παραγγελίες και συναλλαγές μη καταχωρημένων ουσιών, από τα οποία διαφαίνεται ότι οι ουσίες αυτές ενδέχεται να διοχετευθούν στην παράνομη παρασκευή ναρκωτικών ή ψυχροτρόπων ουσιών.»

3. Στο άρθρο 6 προστίθεται η ακόλουθη παράγραφος:

«2. Προκειμένου να επιτευχθούν οι στόχοι της παρούσας οδηγίας που περιγράφονται στο άρθρο 1 παράγραφος 1, οι αρμόδιες αρχές των κρατών μελών δύνανται να απαγορεύσουν τις συναλλαγές μη καταχωρημένων ουσιών εάν έχουν σοβαρούς λόγους να υποψιάζονται ότι οι ουσίες αυτές προορίζονται για την παράνομη παρασκευή ναρκωτικών ή ψυχοτρόπων ουσιών.»

4. Στο άρθρο 10 παράγραφος 1 προστίθεται το ακόλουθο εδάφιο:

«Ιδιαίτερα, προκειμένου να διευκολυνθεί η προβλεπόμενη από το άρθρο 5α συνεργασία και να εξασφαλιστεί μια συνεπής προσέγγιση για όλη την Κοινότητα, η επιτροπή καταρτίζει και ενημερώνει τακτικά κατάλογο μη καταχωρημένων ουσιών οι οποίες, όπως προκύπτει από την κτηθείσα πείρα σε επίπεδο αρμοδίων αρχών των κρατών μελών ή σε διεθνές επίπεδο, είναι γνωστό ότι χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών. Επίσης καθορίζει για ποιές από τις μη καταχωρημένες ουσίες του προαναφερθέντος καταλόγου το άρθρο 5α εφαρμόζεται σε όλα τα κράτη μέλη. Γενικότερα, στο πλαίσιο της επιτροπής ανταλάσσονται πληροφορίες σχετικά με την κατάσταση που επικρατεί όσον αφορά τη χρήση νέων ουσιών ή νέων μεθόδων διοχέτευσης, ώστε να διευκολύνεται τυχόν απαιτούμενη προσαρμογή των αντίστοιχων κοινοτικών διατάξεων.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουνίου 1999. Ενημερώνουν αμέσως την Επιτροπή σχετικά. Εφαρμόζουν τις εν λόγω διατάξεις από 1ης Ιουλίου 1999.

2. Όταν τα κράτη μέλη θεσπίζουν ως εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ L 370 της 19.12.1992, σ. 76.